Ńdɔ̄ éngəlɛs Ǹtondôbə a ngátíe á Gilgal a bɛ́də́ á Bétɛl. Nyé nâ: “Mə ngásɔ́ ai mínā á Égîptɛn, mə ngázu ai mínā á ńnǎm yā mə̄ ngákan sɔŋ nâ mayi və́ bēsōá. Ma nâ: Ma mə̌ ngāwé kig amvóé dáma ai mínā, 2ńdɔ̄ ḿfág wáán myǎyǐ kig lad ámvóé ai bǒd yā ńnam ví, myǎyi búg balatâr bábá. A kə́ kwí ńdɔ myā ndzí kig wóg kíŋ dzáma, dzé mī ngábɔ nálā ! 3Ńdɔ̄ étətəg nyɔ́, madzó nâ, mǎyǐ kig mína bǎd tsídan mə́yɔŋ má ósū; bâyi mína tíbili, ńdɔ̄ fə bəzambá bábá bâyi mína bɔ ólām.” 4Ókāŋ yā éngəlɛs a ngáman kɔ́bɔ ai bɔ́n bə́ Ísraɛ̂l bíbúg bī, bod bə́ ngabə́de məkíŋ mábá á yób bə́ ngayón. 5Ńdɔ̄ bə́ ngáyole vóm tē dzwé nâ: Bokim; bə́ ngavə́ fə Ǹtondôbə mətúnuŋa.